

LATVIJAS REPUBLIKA

**JELGAVAS NOVADA PAŠVALDĪBA**

 UR reģ.Nr. 90009118031, Pasta iela 37, Jelgava, LV-3001, Latvija, tālrunis: 63022238,

 E-pasts: dome@jelgavasnovads.lv; [www.jelgavasnovads.lv](http://www.jelgavasnovads.lv)

Jelgavā

APSTIPRINĀTI

 ar Jelgavas novada domes

\_\_\_\_\_\_\_\_\_\_\_\_\_\_. lēmumu Nr.\_\_\_

 (sēdes protokola Nr.\_\_\_\_\_\_\_\_)

**SAISTOŠIE NOTEIKUMI NR.**

**Par aizliegumu ģenētiski modificēto kultūraugu audzēšanai Jelgavas novada administratīvajā teritorijā**

*Izdoti saskaņā ar*

*Ģenētiski modificēto organismu aprites likuma*

*22.panta otro daļu*

1. Jelgavas novada administratīvajā teritorijā, kurā ietilpst Cenu pagasts, Elejas pagasts, Glūdas pagasts, Jaunsvirlaukas pagasts, Kalnciema pagasts, Lielplatones pagasts, Līvbērzes pagasts, Ozolnieku pagasts, Platones pagasts, Salgales pagasts, Sesavas pagasts, Svētes pagasts, Valgundes pagasts, Vilces pagasts, Vircavas pagasts un Zaļenieku pagasts, ir aizliegts audzēt jebkādus ģenētiski modificētos kultūraugus.
2. Ģenētiski modificēto kultūraugu audzēšana Jelgavas novada administratīvajā teritorijā aizliegta 15 (piecpadsmit) gadus no šo noteikumu spēkā stāšanās dienas.
3. Ģenētiski modificēto kultūraugu audzēšanas aizlieguma mērķis ir saglabāt Jelgavas novadā esošo bioloģisko daudzveidību, veicināt ekoloģiskas pārtikas audzēšanu un bioloģisko lauksaimniecību, kā arī novērst cilvēku un dzīvnieku veselības un vides piesārņojuma riskus.
4. Ar šo saistošo noteikumu spēkā stāšanās brīdi spēku zaudē Jelgavas novada pašvaldības 2021.gada 22.septembra saistošie noteikumi Nr.8 „Par aizliegumu ģenētiski modificēto kultūraugu audzēšanai Jelgavas novada administratīvajā teritorijā”(protokols Nr.20, 50.§.).

Domes priekšsēdētāja pienākumu izpildītāja D.Tauriņa